**Contract de servicii nr.\_\_\_\_\_/\_\_\_\_\_\_\_\_\_\_\_\_ din\_\_\_\_\_\_\_\_\_2021**

**Tăiere arbori, în regim de urgenţă, din zona de sigurantă**

**a drumului judeţean 109 A, km 23+000**

1. **Preambul**

În temeiul Legii nr. 98/2016 privind achizițiile publice, cu modificările şi completările ulterioare și prin Hotărârea Guvernului nr. 395/2016, cu modificările şi completările ulterioare, s-a încheiat prezentul contract de servicii **între :**

**UNITATEA ADMINISTRATIV TERITORIALĂ- JUDEŢUL CLUJ,** cu sediul în Cluj Napoca, Calea Dorobanţilor, nr. 106, cod poştal 400609, Telefon : 0040 0372 640060, Fax : 0040 0372 640040, [www.cjcluj.ro](http://www.cjcluj.ro/), e-mail: cjc@cjcluj.ro, cod fiscal 4288110, cont deschis la Trezoreria Cluj-Napoca. RO 72TREZ21624740256XXXXX, reprezentat legal prin Președinte –ALIN TISE, **în calitate de achizitor** pe de o parte

**şi**

............... ........................... ……………. (***denumirea operatorului economic)***  cu sediul .................................................................. telefon/fax .............................................. număr de înmatriculare .................................................. cod fiscal ................................... cont (trezorerie, bancă) ..........................................................................reprezentată prin ............................................................................................... (denumirea conducătorului), funcţia............................................... **în calitate de prestator,** pe de altă parte.

**2. Definiţii**

2.1 În prezentul contract următorii termeni vor fi interpretaţi astfel:

 a. contract – contractul cu titlu oneros, asimilat, potrivit legii, actului administrativ, încheiat în scris între unul sau mai mulţi operatori economici şi una ori mai multe autorităţi contractante, care are ca obiect execuţia de lucrări, furnizarea de produse sau prestarea de servicii;

 b. achizitor şi prestator - părtile contractante, aşa cum sunt acestea numite în prezentul contract;

c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. servicii - activităţi a căror prestare fac obiect al contractului;

 e. forţa majoră - un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale

 **3. Obiectul principal al contractului**

 3.1 - Prestatorul se obligă să presteze serviciile pentru Tăiere arbori în regim de urgenţă din zona de sigurantă a drumului judeţean 109 A, km 23+000, respectiv sa presteze serviciile de doborârea arborilor, tăierea trunchiurilor arborilor în bucăţi de 3 m, depozitarea lor în locul stabilit în localitatea Băbuţiu, activităţi de depozitare separată a crengile si resturilor produselor, activităţi de curătire a locurilor în care se efectuează tăierile cu redarea drumului şi zonei în starea de curăţenie iniţială, conform specificațiilor din documentația de atribuire şi a ofertei prezentate, în perioada convenită şi în conformitate cu cerintele din caietul de sarcini si a obligaţiilor asumate prin prezentul contract.

3.2. - Achizitorul se obligă să plătească preţul convenit în prezentul contract pentru serviciile prestate.

**4. Preţul contractului**

4.1.- Preţul convenit pentru îndeplinirea contractului, plătibil prestatorului de către achizitor, este\_\_\_\_\_\_\_\_\_\_\_\_\_\_\_\_\_ lei, la care se adaugă TVA, conform legislației în vigoare.

4.2 Preţul contractului este ferm şi nu se actualizează.

4.3 Plata serviciilor se efectuează după recepția acestora. Plata se va face în termen de 30 de zile de la recepția serviciilor, în baza facturii emise de prestator.

**5. Durata contractului**

5.1 – Durata prezentului contract este de 30 zile, termen ce curge de la data obţinerii autorizaţiei de exploatare şi a altor avize necesare şi în cazuri excepţionale se poate prelungii cu acordul părţilor.

5.2-- Contractul încetează să producă efecte după recepţia serviciilor prestate.

**6. Documentele contractului**

6.1 -Documentele contractului sunt:

 a) –caietul de sarcini;

 b) –propunerea tehnică şi financiara;

**7. Obligaţiile principale ale prestatorului**

7.1. La efectuarea serviciilor, prestatorul va avea în vedere protectia tuturor elementelor de retele, case de locuit, etc existente în perimetrul de lucru .

Prestatorul isi va organiza activitatea de aşa natură încât să nu blocheze traficul rutier.

Distrugerile produse prin lucrări executate necorespunzător se vor suporta de prestator.

7.2 Prestatorul are obligatia de a asigura desfăsurarea activitătii în regim de continuitate, de a da dovada de promptitudine si profesionalism, de a asigura personal competent pentru desfasurarea activitătii, pe toata perioada desfăsurarii lucrărilor..

7.3 Prestatorul se obliga ca masa lemnoasă rezultată în urma doborârii arborilor sa o transporte în imediata apropiere şi stivuită.

Materialul lemons va fi predat zilnic achizitorului în baza unui proces verbal de predare - primire. În preţul ofertat se vor include operaţiunile depozitării masei lemnoase rezultate în urma doborârii arborilor, la locul stabilit.

7.4 Deseurile vegetale rezultate nu vor fi admise pe carosabil, prestatorul obligandu-se sa le indeparteze prin maturare manuală, ori de câte ori este necesar.

7.5 În cazul în care pentru realizarea operatiunilor de doborâre a arborelui este necesară întreruperea furnizării energiei electrice datorită prezenţei unor cabluri sub tensiune care ar putea fi afectate ca urmare a interventiei prestatorului, responsabilitatea solicitarii de intrerupere a alimentarii cablurilor cu energie electrică către detinatorul/administratorul reţelei revine prestatorului.

7.6 Prestatorul trebuie sa evite orice agresiune asupra mediului prin poluarea apei, aerului, solului cu deseuri, , prin depăsiri ale nivelului de zgomot admis.

7.7 Prestatorul va asigura respectarea normelor de securitate in munca, având intreaga responsabilitate pentru orice fel de eveniment de muncă la care este supus personalul prestatorului.

7.8 - Prestatorul se obligă să plătească daune solicitate de terte persoane fizice sau juridice, pentru prejudicii produse acestora de activitatea desfăşurată pentru îndeplinirea contractului, asupra unor bunuri mobile sau imobile, asupra integritatii fizice a unor persoane.

**8. Obligaţiile principale ale achizitorului**

8.1. Achizitorul are obligatia de a verifica serviciile prestate.

8.2 Factura va fi emisă de către prestator numai după semnarea fară obiecţiuni de către achizitor a procesului verbal de receptie la finalizarea serviciilor.

8.3 Plata se va face după reprimirea zonei de siguranţă a drumului judeţean în condiţiile cerute şi încheierea predării către Consiliului Judeţean Cluj a materialului lemnos .

8.4 Achizitorul va asigura plata prin ordin de plată, în termen de 30 zile de la data primirii (inregistrarii) facturii. Factura se va emite numai dupa procesul verbal de receptive a serviciilor si apoi plata se va face in termen de 30 de zile

**9. Alte resposabilităţi ale prestatorului**

9.1(1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat.

 (2) Prestatorul se obligă să supravegheze prestarea serviciilor.

(3) Totodată, este răspunzător atât de siguranţa tuturor operaţiunilor cât şi de calificarea personalului folosit pe toată durata contractului.

**10. Amendamente**

10.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului sau în alte circumstante prevăzute de legislaţia în vigoare.

10.2 - (1) Prestatorul este pe deplin răspunzător faţă de achizitor de modul în care îndeplineşte contractul.

**11. Sanctiuni pentru neindeplinirea obligatiilor contractuale. Rezilierea contractului**

**11.1.** - În cazul în care, din vina sa exclusivă, prestatorulnu reuşeşte să-şi execute obligaţiile asumate prin contract şi în termenul contractual, atunci achizitorul are dreptul de a deduce din preţul contractului, ca penalităţi, o suma echivalentă cu o cotă procentuală din preţul contractului, respectiv 0,1% din valoarea obligaţiilor asumate contractual si neexecutate la termen, pentru fiecare zi de întârziere, până la îndeplinirea efectivă a obligaţiilor.

**11.2**. - Daca achizitorul nu onorează facturile în termen de 30 de zile de la data primirii (inregistrarii) facturii emise, atunci acesta are obligaţia de a plăti ca penalităţi, o suma echivalentă cu o cotă procentuală din plata neefectuata, respectiv 0,1% pentru fiecare zi de întârziere, până la îndeplinirea efectivă a obligaţiilor.

**11.3.** - Nerespectarea obligaţiilor asumate prin prezentul contract de către prestator, în mod culpabil şi repetat, dă dreptul achizitorului de a considera contractul de drept reziliat şi de a pretinde plata de daune-interese, fără a mai fi necesara punerea în întârziere ori vreo alta formalitate prealabila.

**11.4.** - Achizitorul îşi rezervă dreptul de a renunţa oricând la contract, printr-o notificare scrisă, adresată furnizorului, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**12. Garanţia de bună execuţie a contractului**

12.1 - Pentru îndeplinirea prezentului contract nu se reţine garanţie de bună execuţie.

**13.** **Forţa majoră**

13.1 - Forţa majoră este constatată de o autoritate competentă

13.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

13.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

13.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

13.5 - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

 **14.RECEPŢIA SERVICIILOR**

 ***14.1*** După finalizarea serviciilor solicitate în caietul de sarcini reprezentanţii Consiliului Judeţean Cluj şi cei ai Ocolului Silvic Gherla, vor proceda la recepţia zonei de siguranţă a drumului judeţean de pe care s-a exploatat materialul lemnos şi vor întocmi un ,,Proces verbal de recepţie la terminarea serviciilor’’.

 **15. Protecția datelor cu caracter personal**

15.1. Părţile trebuie să respecte normele si obligaţiile impuse de dispoziţiile în vigoare, privind protecţia datelor cu caracter personal.

15.2. Părţile sunt conştiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană şi oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părţile confirmă respectarea deplină a următoarelor prevederi, inclusiv dar fără a se limita la:

 • capacitatea de a respecta drepturile persoanelor vizate privind ştergerea, corectarea sau transferul informaţiilor personale,

 • informarea în caz de breşă de date a tuturor destinatarilor relevanţi, într-un interval maxim de 72 ore şi, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenţia acestuia,

 • îndeplinirea tuturor îndatoririlor obligatorii privind documentarea conformării cu Regulamentul 679/2016.

15.3. Părţile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părţi. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

15.4. Datele cu caracter personal schimbate între Părţi nu pot deveni accesibile sau comunicate unor terţe părţi neautorizate sau puse la dispoziţie spre utilizare într-un alt mod. Prin urmare, Părțile vor lua toate măsurile tehnice şi în special organizatorice necesare, în ceea ce priveşte obligaţiile asumate prin această clauză:

* vor împiedica persoanele neautorizate să obţină acces la sistemele de prelucrarea datelor cu care sunt prelucrate sau utilizate datele cu caracter personal;
* vor preveni utilizarea fără autorizaţie a sistemelor de prelucrare a datelor;
* se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces şi că datele cu caracter personal nu pot fi citite, copiate, modificate sau eliminate fără autorizaţie în cursul prelucrării sau utilizării şi după stocare;
* se vor asigura că datele cu caracter personal nu pot fi citite, copiate, modificate sau eliminate fără autorizaţie în timpul transmiterii electronice sau transportului şi că este posibil să verifice şi să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;
* se vor asigura că pot verifica şi stabili dacă şi de către cine au fost introduse, modificate sau eliminate datele cu caracter personal în/din sistemele de prelucrare a datelor;
* se vor asigura că, în cazul unei acţiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părţi;
* se vor asigura că datele cu caracter personal sunt protejate de distrugere sau pierdere accidentală;
* se vor asigura că datele colectate în scopuri diferite pot fi prelucrate separat.

**16. Încetarea contractului**

(1) Prezentul contract încetează prin ajungerea la termen, prin executarea, de către ambele părţi, a tuturor obligaţiilor ce le revin conform contractului, sau ca urmare a dispariţiei, fără vina nici uneia dintre părţi, a unui element esenţial al contractului, astfel cum acesta este definit în legislaţia aplicabilă.

(2) În plus faţă de motivele de încetare a contractului menţionate în prezentul contract, achizitorul are dreptul de a considera contractul ca reziliat, printr-o notificare scrisă adresată prestatorului, în cazul în care acesta:

 a) intră în stare de faliment ori lichidare, afacerile îi sunt conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege;

 b) face obiectul unei proceduri legale pentru declararea sa în una dintre situaţiile prevăzute la litera a);

 c) a fost condamnat, prin hotărâre definitivă a unei instanţe judecătoreşti, pentru o faptă care a adus atingere eticii şi/sau conduitei profesionale, sau se face vinovat de grave abateri de la conduita profesională, dovedite de achizitor prin orice mijloace permise de lege;

 d) a fost condamnat, prin hotărâre definitivă a unei instanţe judecătoreşti, pentru fraudă, corupţie, implicare într-o organizaţie criminală sau orice altă activitate ilegală prin care sunt aduse prejudicii intereselor financiare ale Uniunii Europene;

 e) a fost declarat vinovat de încălcarea gravă a obligaţiilor contractuale ca urmare a unei alte proceduri de licitaţie sau atribuire de grant, finanţată din bugetul Uniunii Europene;

 f) este afectat de transformări de ordin organizaţional, prin care sunt modificate statutul juridic, obiectul de activitate sau controlul asupra sa, cu excepţia cazurilor în care astfel de modificări sunt acceptate printr-un act adiţional la prezentul contract;

 g) este afectat de orice alte impedimente de ordin legal care împiedică executarea corespunzătoare a prezentului contract;

 h) nu furnizează garanţiile şi/sau asigurările solicitate sau garantul/asigurătorul nu îşi poate respecta angajamentele asumate.

(3) În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data încetării contractului.

(4) Achizitorul are dreptul de a considera contractul reziliat de drept, fără a fi necesară punerea în întârziere, şi de a pretinde daune – interese în oricare dintre următoarele situaţii :

 a) prestatorul nu îşi îndeplineşte obligaţiile asumate prin prezentul contract;

 b) prestatorul refuză sau neglijează să ducă la îndeplinire instrucţiunile emise de către achizitor sau solicitarea transmisă de acesta de a remedia orice executare necorespunzătoare a obligaţiilor sale contractuale, prin care se afectează prestarea corespunzătoare şi în termenele prevăzute a serviciilor.

(5) În oricare din situaţiile de mai sus, achizitorul are dreptul de a finaliza serviciile fie direct, fie prin încheierea unor alte contracte/acorduri cu terţe părţi, costurile respective fiind imputabile prestatorului.

(6) Imediat după primirea notificării de reziliere a contractului, prestatorul va lua toate măsurile necesare pentru a opri executarea obligaţiilor sale de o manieră promptă şi organizată, în aşa fel încât costurile să fie minime.

(7) Achizitorul nu va fi obligat să efectueze nici o altă plată către prestator până la finalizarea serviciilor, după care are dreptul de a recupera de la prestator toate costurile suplimentare aferente prestării serviciilor respective, sau, după caz, va plăti prestatorului orice sume restante.

(8) În cazurile în care achizitorul consideră contractul reziliat pentru neexecutare sau executare necorespunzătoare din partea prestatorului, va fi îndreptăţit să perceapă de la prestator daune-interese, în cuantum de 0,1% din preţul contractului fără TVA, pentru fiecare zi rămasă de la data rezilierii contractului (exclusiv) până la data expirării perioadei de execuţie a contractului (inclusiv), dar nu mai mult decât preţul contractului. Prestatorul nu are dreptul de a pretinde, în aceste situaţii, nici o altă sumă în afara celor datorate de achizitor pentru serviciile deja prestate.

(9) Achizitorul poate cere rezilierea contractului dacă:

 a) – prestatorul a abandonat contractul;

 b)– prestatorul neglijează în mod flagrant şi repetat să-şi îndeplinească obligaţiile contractuale, deşi a fost notificat de achizitor;

 c) - prestatorul a cesionat obligaţiile asumate prin contract fără să obţină în prealabil acordul scris al achizitorului;

(10) Prestatorul poate cere rezilierea contractului dacă:

 a) – achizitorul nu-şi îndeplineşte obligaţiile care sunt în sarcina sa şi prin aceasta pune pe prestator în situaţia de a nu putea executa lucrarea;

 b) – achizitorul notifică prestatorul că din motive neprevăzute şi datorită unor conjuncturi economice îi este imposibil să continue îndeplinirea obligaţiilor contractuale.

(11) Rezilierea contractului pentru motivele menţionate la punctul (9) si punctul (10) se va notifica în scris părţii contractante.

(12) Achizitorul va avea, până la data întreruperii şi încetării contractului, aceleaşi obligaţii prevăzute în contract, inclusiv plata lucrărilor prestate şi recepţionate până în acel moment.

(13) În cazul rezilierii contractului din vina prestatorului, achizitorul va stabili daunele pe care trebuie sa le suporte prestatorul şi care se vor scădea din obligaţiile de plată pe care achizitorul le are faţă de acesta la data întreruperii prestării serviciilor.

(14) În cazul în care nu se pot aplica prevederile punctului (13) recuperarea daunelor se va face conform prevederilor legale în vigoare la acea dată.

(15) – (1) Achizitorul îşi rezervă dreptul de a denunţa unilateral contractul în cel mult 10 zile de la apariţia unor circumstanţe care nu au putut fi prevăzute la data încheierii contractului şi care conduc:

 a) – la modificarea clauzelor contractuale în aşa măsură încât îndeplinirea contractului respectiv ar fi contrară interesului public;

 b) – la imposibilitatea derulării prezentului contract, motivat de apariţia unor conjuncturi economice care determină imposibilitatea îndeplinirii obligaţiilor contractuale;

 c) – la sistarea, sau după caz, rezilierea contractului de finanţare a proiectului, în cadrul căruia se realizează prezentul contract**.**

(16) În cazul prevăzut la punctul (15), prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

(17) În caz de neexecutare, contractul se consideră desfiinţat de drept, fără a mai fi necesară punerea în întârziere şi fără nici o alta formalitate prealabilă.

(18) Punctul (17) are drept efect desfiinţarea necondiţionată a contractului, de îndată ce a expirat termenul de executare, fără ca obligaţiile contractuale să fi fost duse la îndeplinire.

(19) Prezentul contract încetează de plin drept, fără a mai fi necesară intervenţia unei instanţe judecătoreşti, în cazul în care una din părţi :

 a) nu-şi exercită una din obligaţiile esenţiale enumerate în prezentul contract;

 b) este declarată în stare de incapacitate de plăţi sau a fost declanşată procedura de faliment înainte de începerea executării prezentului contract;

**17.** **Soluţionarea litigiilor**

17.1 - Achizitorul şi prestatorul vor depune toate eforturile pentru a rezolva pe cale amiabilă, orice neînţelegere cu privire la realizarea prevederilor prezentului contract.

17.2 - Dacă după 15 zile de la încercarea rezolvării acestor neînţelegeri nu se ajunge la un rezultat favorabil ambelor părţi contractante, partea vătămată se poate adresa instanţelor judecătoreşti competente pentru soluţionarea litigiului.

**18. Limba care guvernează contractul**

18.1 - Limba care guvernează contractul este limba română.

**19. Comunicări**

19.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

 (2) Orice document scris trebuie înregistrat atât în momentul transmiterii cât şi în momentul primirii.

19.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

Responsabil de contract din partea achizitorului este: Mureşan Mircea – Dan.

**20. Legea aplicabilă contractului**

20.1 - Contractul va fi interpretat conform legilor din România.

Părţile au înteles să încheie azi .............. prezentul contract în două exemplare, câte unul pentru fiecare parte.

**ACHIZITOR PRESTATOR**

**JUDEŢUL CLUJ**